བོད་སྨན་དང་རྒྱ་སྨན་མི་ཉུང་བ་ཞིག་གིས་ཕོ་བར་གནོད་པ་སྟེ།དཔེར་ན་ན་ཟུག་གཅོག་བྱེད་ཀྱི་སྨན་དང་ཚ་བ་གཅོག་བྱེད་ཀྱི་སྨན།གཉན་རིམས་ཀྱི་སྨན་སོགས་ཕལ་ཆེ་བས་ཕོ་བར་གནོད་པ་བཟོ་བས།སྨན་རྫས་དེ་རིགས་དགོས་ངེས་ཀྱི་སྐབས་མ་གཏོགས་གང་བྱུང་དུ་མི་འཐུང་བ་དང་།གལ་ཏེ་ངེས་པར་དུ་འཐུང་དགོས་ན་ཁ་ཟས་ཟོས་རྗེས་འཐུང་ན་གནོད་པ་ཆུང་།སྤྱིར་ན་སྨན་འཐུང་ནས་ནད་བཅོས་ཐུབ་པ་ནི་ཆེས་བཟང་མོད།འོན་ཀྱང་ནད་གཞིར་ཏག་ཏག་མ་འཕྲོད་པ་དང་སྨན་འཐུང་ཚད་མང་དྲགས་པའི་རྐྱེན་གྱིས་ལྡོག་ཕྱོགས་ཀྱི་འབྲས་བུ་ངན་པ་མང་པོ་འབྱུང་སྲིད་པར་བརྟེན་ང་ཚོ་རོང་འབྲོག་མང་ཚོགས་ཚང་མས་གང་ཐུབ་ཅི་ཐུབ་སྒོས་སྨན་རིགས་ཀྱི་ཕན་ནུས་ཤེས་པའི་ཐོག་སྨན་རིགས་དེ་ཚོར་གནོད་པ་གང་ཡོད་མེད་ལ་རྒྱུན་དུ་ཤེས་རྟོགས་དང་དོ་སྣང་བྱེད་རྒྱུ་ནི་ཤིན་ཏུ་གལ་ཆེ།